ડીએનએ બહુ જાણીતો શબ્દ બની ગયો છે. ડીએનએ એટલે રંગસૂત્રો જે જીવની ઓળખ કરાવી આપી. દરેક સજીવના અલગ અલગ ડીએનએ છે. ડીએનએ વારસાગત ઉતરી આવે છે. સદીઓ સુધી તે અકબંધ રહે છે. ડીએનએ એટલે બીજ, જેમાંથી વટવૃક્ષ બને છે. નાનકડું બીજ વિશાળ વૃક્ષ બને ત્યારે નવાઈ લાગે, પણ એ જ કુદરતની કમાલ છે. કુદરતે દરેક નાના બીજમાં, દરેક નાના ડીએનએમાં જીવનનો નકશો મૂકી દીધો હોય છે. જીવન તે રીતે જ વિકસે છે. વાળ કાળા હશે કે સોનેરી તે નક્કી ડીએનએને કારણે થાય છે. ડીએનએનું વિજ્ઞાન આગળ વધતું જાય છે, તેમ તેમ માનવવંશના રહસ્યો પણ ખૂલતા જાય છે. થોડા વખતે પહેલાં જગતભરમાં ફેલાયેલા જુદા જુદા જૂથના લોકોના ડીએનએ એકઠા કરીને તેના આધારે અભ્યાસ થયો હતો. તેના આધારે કેટલીક થીયરીઓ નક્કી કરવાની કોશિશ થઈ હતી. જુદા જુદા કૂળ ક્યાંથી કેવી રીતે ફેલાયા, કોની સાથે સંમિશ્રિત થયા વગેરે. બહુ લાંબી ચોડી વિગતો હોય છે, જેનો સાર એક જ હોય છે કે જુદા જુદા કૂળોમાં સંમિશ્રણ થતું રહ્યું છે અને કેટલાક ઊંડા જંગલોમાં, પહાડો વચ્ચે વસેલા જૂથોમાં એકવાક્યતા પણ ઘણા અંશે જળવાઈ રહેલી છે.